CELEX: 62015TN0603
Language: el
Date: 2015-10-23 00:00:00
Title: Υπόθεση T-603/15: Προσφυγή της 23ης Οκτωβρίου 2015 — Frank κατά Επιτροπής

8.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/52
            
         Προσφυγή της 23ης Οκτωβρίου 2015 — Frank κατά Επιτροπής
   (Υπόθεση T-603/15)
   (2016/C 048/60)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Regine Frank (Βόννη, Γερμανία) (εκπρόσωπος: W. Trautner, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την κοινοποιηθείσα με έγγραφο της 5ης Ιουνίου 2015 απόφαση με την οποία δεν αξιολογήθηκε θετικά στο επίπεδο 1 η υπ’ αριθ. 680151 — QUASIMODO αίτηση της προσφεύγουσας και δεν επετράπη η εξέταση στο επίπεδο 2,
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι και κύρια επιχειρήματα
   
   Με την παρούσα προσφυγή η προσφεύγουσα βάλλει κατά της σιωπηρής απορριπτικής αποφάσεως της Επιτροπής επί της διοικητικής ενστάσεως που ασκήθηκε κατά της από 5 Ιουνίου 2015 αποφάσεως του ΕΟΕΣΕ, με την οποία δεν αξιολογήθηκε θετικά η υπ’ αριθ. 680151 — QUASIMODO αίτηση της προσφεύγουσας που υποβλήθηκε στο πλαίσιο των προσκλήσεων για την υποβολή προτάσεων και συναφών δραστηριοτήτων βάσει του προγράμματος εργασίας 2016 του ΕΣΕ του προγράμματος-πλαισίου για την έρευνα και την καινοτομία (2014-2020) «Ορίζων 2020», και με την οποία δεν επετράπη η εξέταση στο επίπεδο 2.
   Προς στήριξη της προσφυγής της, η προσφεύγουσα προβάλλει δύο λόγους.
   
               1.
            
            
               Πρώτος λόγος: παραβίαση της αρχής της διαφάνειας
               Η προσφεύγουσα προβάλλει ότι οι ενέργειες του ΕΟΕΣΕ παραβιάζουν, από πολλές απόψεις, την αρχή της διαφάνειας. Τα κριτήρια αξιολογήσεως δεν εξετέθησαν με σαφήνεια ούτε στις «Guidelines for Applicants» ούτε στην απόφαση της 5ης Ιουνίου 2015.
            
         
               2.
            
            
               Δεύτερος λόγος: παραβίαση της αρχής της ισότητας
               Προβάλλεται, επιπλέον, ότι, με τις γενικόλογες εκτιμήσεις της και τις επιθέσεις της εις βάρος της επιστημονικής φήμης της προσφεύγουσας, η Επιτροπή παραβιάζει, επίσης, την αρχή της ισότητας.